დეპარტამენტის თავმჯდომარის მიერ თავისი უფლებამოსილების განხორციელების შეუძლებლობისას, მისი ადგილზე არყოფნისას ან უფლებამოსილების ვადამდე შეწყვეტის შემთხვევაში დეპარტამენტის თავმჯდომარის მოვალეობას ასრულებს მისი პირველი მოადგილე, ხოლო ამ უკანასკნელის ადგილზე არყოფნისას, დეპარტამენტის თავმჯდომარის მიერ წინასწარ განსაზღვრული მოადგილე, თავმჯდომარის მიერ წინასწარი განსაზღვრის შეუძლებლობისას – აჭარის ავტონომიური რესპუბლიკის მთავრობის თავმჯდომარის მიერ განსაზღვრული მოადგილე.

დეპარტამენტის თავმჯდომარის პირველი მოადგილე და მოადგილეები კოორდინაციას უწევენ დეპარტამენტის სტრუქტურული ერთეულების საქმიანობას, ასრულებენ დეპარტამენტის თავმჯდომარის ცალკეულ მითითებებსა და დავალებებს საკურაციო სფეროების შესაბამისად.